
ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020

Европейски земеделски фонд за развитие на селските райони: Европа инвестира в селските райони
СДРУЖЕНИЕ С НЕСТОПАНСКА ЦЕЛ
 „МЕСТНА ИНИЦИАТИВНА ГРУПА - БЕРКОВИЦА И ГОДЕЧ”
УСЛОВИЯ  ЗА  КАНДИДАТСТВАНЕ
с проекти за безвъзмездна финансова помощ по 
Процедура чрез подбор № BG06RDNP001-19.460 

“МИГ-Берковица и Годеч: мярка 19.2-4.2 „Инвестиции в преработка/маркетинг на селскостопански продукти“ от
Стратегия за водено от общностите местно развитие  
на „Местна инициативна група - Берковица и Годеч” 
	Период на кандидатстване 
	ВТОРИ ПЕРИОД НА ПРИЕМ

от 04.03.2021 г. до 26.04.2021 г. 

	Разполагаем бюджет за настоящата процедура на прием 2020 г. 
	83 429,42 лева 
(Осемдесет и три хиляди четиристотин двадесет и девет хиляди и  42ст. ) лева

	Териториален обхват
	Територия на „МИГ – Берковица и Годеч“

Община Берковица (област Монтана) 

и Община Годеч (София - област)


2021 ГОДИНА

1. Наименование на програмата: 
ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020 г. (ПРСР), ЧРЕЗ ВОДЕНО ОТ ОБЩНОСТИТЕ МЕСТНО РАЗВИТИЕ
СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА „МЕСТНА ИНИЦИАТИВНА ГРУПА – БЕРКОВИЦА И ГОДЕЧ“ 
2. Наименование на приоритетната ос: 
Подкрепа за местно развитие по LEADER (ВОМР - Водено от общностите местно развитие) 
3. Наименование на процедурата: 

BG06RDNP001-19.460 “МИГ-БЕРКОВИЦА И ГОДЕЧ: МЯРКА 19.2-4.2 „ИНВЕСТИЦИИ В ПРЕРАБОТКА/МАРКЕТИНГ НА СЕЛСКОСТОПАНСКИ ПРОДУКТИ“  
4. Измерения по кодове:

Измерение 1 – Област на интервенция: 097 Инициативи за воденото от общностите местно развитие в градски и селски райони 

Измерение 2 – Форма на финансиране: 01 Безвъзмездни средства 

Измерение 3 – Тип на територията: 03 Селски райони  

Измерение 4 – Механизми за териториално изпълнение: 06 Инициативи за водено от общностите местно развитие.
Измерение 5 – Не се прилага

Измерение 6 – Не се прилага

Измерение 7 – Икономическа дейност: 01 Селско и горско стопанство
5. Териториален обхват: 

Дейностите по проектите се изпълняват на територията на „МИГ – Берковица и Годеч“, която покрива територията на административните граници на общини Берковица и Годеч.
Територията на „МИГ – Берковица и Годеч“ обхваща цялата територия на община Берковица с всичките 20 населени места: с. Балювица, гр. Берковица, с. Бистрилица, с. Бокиловци, с. Боровци, с. Бързия, с. Гаганица, с. Замфирово, с. Комарево, с. Костенци, с. Котеновци, с. Лесковец, с. Мездрея, с. Песочница, с. Пърличево, с. Рашовица, с. Слатина, с. Цветкова бара, с. Черешовица, с. Ягодово и цялата територия на община Годеч с всичките 20 населени места: с. Букоровци, с. Бракьовци, с. Бърля, с. Връбница, с. Връдловци, с. Гинци, гр. Годеч, с. Голеш, с. Губеш, с. Каленовци, с. Комщица, с. Лопушна, с. Мургаш, с. Равна, с. Разбоище, с. Ропот, с. Смолча, с. Станянци, с. Туден, с. Шума.
6. Цели на предоставяната безвъзмездна финансова помощ по процедурата и очаквани резултати:

Процедура 19.2-4.2 „Инвестиции в преработка/маркетинг на селскостопански продукти“  се реализира в рамките на Стратегията за Водено от общностите местно развитие на „МИГ - Берковица и Годеч“, във връзка с изпълнението на Споразумение РД 50-141/21.10.2016 г. за прилагане на подмярка 19.2 „Прилагане на операции в рамките на стратегии за водено от общностите местно развитие“ на мярка 19 „Водено от общностите местно развитие“ от ПРСР 2014-2020 г.
Инвестициите по мярка 19.2-4.2 „Инвестиции в преработка/маркетинг на селскостопански продукти“ са насочени към подобряване на цялостната дейност, икономическата ефективност и конкурентоспособността на предприятия от хранително-преработвателната промишленост на територията на МИГ чрез:

1. по-добро използване на факторите за производство;

2. въвеждане на нови продукти, процеси и технологии, включително къси вериги на доставка;

3. подобряване на качеството и безопасността на храните и тяхната проследяемост;

4. постигане на съответствие със стандартите на Европейския съюз (ЕС).
Целите на мярката са: 
· Създаване на добавена стойност за местните земеделски продукти, като се подкрепи развитието на предприятия, преработващи земеделска продукция от територията на МИГ – предприятия за млечни и месни продукти, преработка и пакетиране на мед и пчелни продукти, преработка на билки и др.; 

· Привеждане на хранително-преработвателните предприятия в съответствие със стандартите на Общността; 

· Опазване на околната среда.
С финансирането на проекти по Мярка 19.2-4.2 „Инвестиции в преработка/маркетинг на селскостопански продукти“ на територията на „МИГ – Берковица и Годеч“ се очаква постигането на следните резултати: подобряване на цялостната дейност, икономическата ефективност и конкурентоспособността на предприятия от хранително-преработвателната промишленост на територията на „МИГ – Берковица и Годеч“.
Изпълнението на мярката ще допринесе за постигане на следните специфични цели по приоритети от Стратегията:
· специфична цел 1.1 Развитие на екологично селско стопанство и утвърждаване на местния продукт чрез добавяне на стойност и маркетиране по приоритет 1: Създаване на устойчива заетост и използване на местния потенциал за растеж с оглед подобряване качеството на живот и доходите на местното население.

· специфична цел 2.1 Развитие на чисти индустриални производства използващи местните ресурси чрез въвеждане на ефективни техники на базата на иновации по Приоритет 2: Повишаване на конкурентоспособността на местната икономика и възможности за създаване на местен бизнес.
ВАЖНО!!!
В рамките на процедурата няма да бъдат подкрепяни дейности и разходи, финансирани по друг проект, програма или каквато и да е друга финансова схема, произлизаща от националния бюджет, бюджета на Европейския съюз или друга донорска програма. Проверка ще се извършва на ниво индивидуален проект, по-конкретно на ниво допустими дейности, както и на ниво бенефициент. 
7. Индикатори:
	В съответствие с планираното изпълнение на Стратегията за ВОМР на МИГ - Берковица и Годеч, проектните предложения по мярка 19.2-4.2 „Инвестиции в преработка/маркетинг на селскостопански продукти“ следва да допринасят за постигането на следните показатели, като МИГ - Берковица и Годеч ще наблюдава изпълнението на два вида индикатори, както следва:

	Вид индикатор
	Индикатор
	Мерна единица
	Цел до края на стратегията

	Изходен
	Подпомогнати предприятия по мярката- не се изисква попълване от кандидата
	Брой
	2

	
	Бенефициенти, подпомогнати по мярката -  не се изисква попълване от кандидата
	Брой
	2

	
	Общ размер на финансирането - не се изисква попълване от кандидата
	Фин. изражение
	290 000 лв.

	Резултат
	Инвестиции, въвеждащи иновация по смисъла на ЛИДЕР 
	%
	30

	
	Проектът включва преработка на произвеждани в района земеделски продукти 
	Брой
	1

	
	Инвестициите включват преработка на суровини от чувствителните сектори (животновъдство, зеленчукови, овощни, влакнодайни, медицински и ароматни култури)
	Брой
	1
(Изменено съгласно Допълнително споразумение № РД 50-141/ 07.08.2020 г.)  

	
	Инвестиции за привеждане на предприятието в съответствие със стандарти на Общността 
	%
	25

	
	Проектът допринася за утвърждаване на местна търговска марка 
	%
	100

	
	Инвестиции насочени директно за опазване на околната среда
	%
	30

	
	Запазена заетост/Създадени нови работни места
	Брой
	2

(Изменено съгласно Допълнително споразумение № РД 50-141/ 07.08.2020 г.)  

	Всеки кандидат следва да включи в проектното си предложение всички или тези от индикаторите за изпълнение и резултат, които ще постигне с изпълнението на конкретния проект. 

Всеки индикатор, включен в проектното предложение трябва да бъде количествено определен, с положителна целева стойност, различна от “0”. Кандидатите трябва да впишат източниците на информация, от които може да се провери степента на постигане на различните индикатори, които трябва да са официални и проверими. 

В случай че в проектното предложение не са включени приложимите индикатори за изпълнение и резултат, и/или заложената целева стойност на индикаторите е нула, оценителната комисия ще изиска от кандидата пояснителна информация. 


8. Общ размер на безвъзмездната финансова помощ:  

Общия размер на разполагаемия бюджет за периода за прием на проектни предложения към Стратегията за ВОМР на „МИГ – Берковица и Годеч“ по настоящата процедура на мярка 19.2-4.2 „Инвестиции в преработка/маркетинг на селскостопански продукти“ е 83 429,42 (Осемдесет и три хиляди четиристотин двадесет и девет хиляди и  42ст. )  лева, разпределен, както следва:
	Общ размер на безвъзмездната финансова помощ
	Средства от ЕЗФРСР

(сума/процент)
	Национално съфинансиране

(сума/процент)

	83 429,42 лева
	(90%) – 75 086,48 лева
	(10 %) – 8 342,94 лева


Общия размер на разполагаемия бюджет за ВТОРИ ПЕРИОД за прием на проектни предложения към Стратегията за ВОМР на „МИГ – Берковица и Годеч“ по настоящата процедура на мярка 4.2 „Инвестиции в преработка/маркетинг на селскостопански продукти“ е  ЦЕЛИЯ БЮДЖЕТ по процедурата  83 429,42 (Осемдесет и три хиляди четиристотин двадесет и девет хиляди и  42ст. ) лева.
Финансовата помощ по мярка 19.2-4.2 „Инвестиции в преработка/маркетинг на селскостопански продукти“ се предоставя в рамките на наличните средства от бюджета на процедурата по Стратегията за ВОМР на МИГ-Берковица и Годеч под формата на възстановяване на действително направени и платени допустими разходи.
9. Минимален (ако е приложимо) и максимален размер на безвъзмездната финансова помощ за конкретен проект:
Всеки кандидат може да кандидатства за безвъзмездна финансова помощ като изготвеният от него проект, трябва да се вмества в следните минимални и максимални граници: 

	Минимален размер на безвъзмездната финансова помощ
	Максимален размер на безвъзмездната финансова помощ

	4 000,00 лева
	100 000,00 лева


10. Процент на съфинансиране:

Безвъзмездната финансова помощ се определя в зависимост от категорията на предприятието-кандидат на проекта, както следва:

- за проекти, представени от микро-, малки или средни предприятия е в размер 50 на сто от общия размер на допустимите за финансово подпомагане разходи;
- за проекти, представени от големи предприятия, финансовата помощ е в размер на 40 на сто от общия размер на допустимите за финансово подпомагане разходи.

Разликата между пълния размер на одобрените разходи и размера на финансовата помощ се осигурява от кандидата, като участието му може да бъде само в парична форма.
11. Допустими кандидати:
11.1 Допустими кандидати
За подпомагане по мярка 19.2-4.2 „Инвестиции в преработка/маркетинг на селскостопански продукти“ към Стратегията на МИГ-Берковица и Годеч могат да кандидатстват:

1. Земеделски стопани, които отговарят на следните условия:

а) да са регистрирани като земеделски стопани съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.); 

б) минималният стандартен производствен обем на земеделското им стопанство е не по-малко от левовата равностойност на 8000 евро.
2. Признати групи или организации на производители или такива, одобрени за финансова помощ по мярка 9. „Учредяване на групи и организации на производители“ от ПРСР 2014 – 2020 г.;

3. Еднолични търговци и юридически лица, различни от кандидатите по т. 1 и 2.

Кандидатите трябва да са регистрирани по Търговския закон или Закона за кооперациите.
11.2 Условия за допустимост на кандидатите

По мярка 19.2-4.2 „Инвестиции в преработка/маркетинг на селскостопански продукти“ към стратегията на МИГ - Берковица и Годеч финансово подпомагане могат да получат кандидати описани в раздел 11.1 Допустими кандидати, които отговарят на следните условия:
За кандидатите земеделски стопани по т. 1 от раздел 11.1 Допустими кандидати важат следните условия:
Минималният стандартен производствен обем на земеделското им стопанство се доказва с Декларация по образец съгласно приложение № 3 за изчисление на минималния стандартен производствен обем на стопанството през текущата стопанска година към момента на кандидатстване и:
а) регистрация на обработваната от кандидата земя и отглежданите животни в Интегрираната система за администриране и контрол (ИСАК); или

б) документ за собственост или ползване на земята или заповеди по чл. 37в, ал. 4, 10 и 12 от Закона за собствеността и ползването на земеделските земи, която участва при изчисляването му; и

в) анкетните формуляри от анкетна карта/анкетни карти на земеделския стопанин, издадени по реда на Наредба № 3 от 1999 г. за създаване и поддържане на регистър на земеделските стопани.

Обработваната от кандидата земя, която участва при изчисление на минималния стандартен производствен обем на земеделското стопанство, не трябва да противоречи на разпоредбата по чл. 33б от Закона за подпомагане на земеделските производители (ЗПЗП).

В случаите, при които по проекта се предвижда преработка на собствена земеделска продукция, получена в резултат от земеделската дейност на кандидата като физическо лице, регистрирано като земеделски стопанин по реда на Наредба № 3 от 1999 г. за създаване и поддържане на регистър на земеделските стопани, минималния стандартен производствен обем на земеделското им стопанство се доказва:
а) За едноличните търговци, които не са регистрирани като земеделски стопани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.) (Наредба № 3 от 1999 г.), се признават обстоятелствата за допустимост като физически лица.

б) За едноличните дружества с ограничена отговорност, които не са регистрирани или са регистрирани през годината, предхождаща годината на кандидатстване или текущата година, като земеделски стопани по реда на Наредба № 3 от 1999 г. за създаване и поддържане на регистър на земеделските стопани, се признават и обстоятелствата за допустимост, на физическото лице, което е едноличен собственик на капитала.
Кандидатите групи или организации на производители по т. 2 от раздел 11.1 Допустими кандидати, трябва да отговарят на следните условия:

Кандидатите трябва да са признати като групи или организации на производители или такива, одобрени за финансова помощ по мярка 9 „Учредяване на групи и организации на производители” от ПРСР 2014 – 2020 г., 
Инвестициите по проекта трябва да са пряко свързани както с основната земеделска дейност за групата/организацията, така и с основната земеделска дейност на всеки от членовете на групата/организацията.
ВАЖНО!!!
По отношение на кандидатите се прилагат и следните допълнителни условия в съответствие с одобрената СВОМР на МИГ:

1. Кандидатът/получателят на финансова помощ има постоянен адрес – за физическите лица, и седалище и адрес на управление за еднолични търговци и юридическите лица, на територията на действие на МИГ - Берковица и Годеч и осъществява дейностите по проекта на същата територия;

2. Не са допустими за подпомагане юридически лица, имащи клон на територията на МИГ - Берковица и Годеч, ако юридическите лица, открили клона, нямат седалище и адрес на управление на същата територия;

Проекти, представени от кандидати, неотговарящи на допълнителните условия ще бъдат отхвърлени като недопустими по Стратегията за водено от общностите местно развитие на „МИГ – Берковица и Годеч“.
ВАЖНО:

В Раздел 24 „Списък на документи, които се подават на етап кандидатстване“ от Условията за кандидатстване са посочени документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно.
В случай на неприложими обстоятелства и документи по раздел 24 „Списък на документи, които се подават на етап кандидатстване“, в системата ИСУН, кандидата прикачва декларация за неприложими документи, приложение № 25 за съответния документ.
Преди сключване на административен договор за предоставяне на безвъзмездна финансова помощ, ДФЗ извършва окончателна проверка за допустимост и за съответствие на предложените за финансиране проектни предложения с европейското право и националните правила, ПРСР 2014-2020 и със стратегията за ВОМР, с правилата за държавни помощи, включително извършва проверка за двойно финансиране, за основателност на предложените за финансиране разходи и други.
11.3 Условия за недопустимост на кандидатите

Съгласно чл. 25, ал. 2 от Закона за управление на средствата от Европейските структурни и инвестиционни фондове не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Закона за обществени поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. 
Не е допустим кандидат/получател на помощ и/или негов законен или упълномощен представител, и не може да участва в процедурата за подбор на проекти и да получи безвъзмездна финансова помощ, в случай че: 
1. е осъден/а с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
2. е осъден/а с влязла в сила присъда за престъпление, аналогично на тези по т. 1, в друга държава членка или трета страна;
3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;
4. е налице неравнопоставеност в случаите по чл. 44, ал. 5 от ЗОП;
5. е установено   с акт на компетентен орган, че:
а) е представил/а  документ с невярно съдържание, свързан с удостоверяване липсата на основания за отстраняване или изпълнението на критериите за допустимост и/или подбор/избор;
б) е предоставил/а  изискваща се информация, свързана с удостоверяване липсата на основания за отстраняване или изпълнението на критериите за допустимост и/или подбор/избор;
6. е установено , с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;
7. е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен.
8. е обявен  в несъстоятелност или в производство по несъстоятелност или е  в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон или е преустановил е дейността си  и в случай, че кандидатът е чуждестранно лице и се намира в подобно положение, произтичащо от сходна процедура, съгласно законодателството на държавата, в която е установен;
9. установено е, че не е изпълнил/а разпореждане на Европейската комисия за възстановяване на предоставена неправомерна и несъвместима държавна помощ.
10. е лице, което лично или в качеството си на собственик, управител или контролиращ друго лице предоставя или е предоставяло консултантски услуги на същата МИГ, свързани с разработването и прилагането на стратегия за ВОМР;
11. е свързано лице по смисъла на § 1, от допълнителните разпоредби на Търговския закон с представляващ по закон и/или пълномощие, с член на управителния или контролен орган на местната инициативна група или с кмета на съответната община на територията на МИГ;

12. е член на колективния управителен орган или на контролния орган на МИГ и не е свързано лице с член на колективния управителен орган или на контролния орган на МИГ по смисъла на § 1, от допълнителните разпоредби на Търговския закон;

13. е  свързано лице по смисъла на § 1, от допълнителните разпоредби на Търговския закон с друг член на колективния управителен или представляващ по закон и пълномощие член на колективния управителен орган на МИГ и/или на контролния орган на МИГ или представляващ по закон и пълномощие член на контролния орган на МИГ.
ВАЖНО: Липсата на обстоятелствата от т. 1 до т. 10 се доказват с Декларация за липса на основания за отстраняване , съгласно Приложение 4 /съгласно Заповед № РД 09-365 от 27.04.2020 г.изменена със заповед РД 09-441 от 04.06.2020 г./ 

ВАЖНО: Липсата на обстоятелствата по т. 11, 12 и 13 се доказват с декларация към момента на кандидатстване, съгласно Приложение № 27 /съгласно Заповед № 09-647/03.07.2019 г. на Ръководителя на УО на ПРСР 2014-2020 /.
Финансова помощ не се предоставя, когато бъде установено, че кандидат за подпомагане или негови членове са създали изкуствено условия, целящи получаване на предимство в противоречие с целите и условията на мярката, европейското и национално законодателство.

Не се дава предимство, а даденото предимство се отнема в случаите, когато бъде установено, че кандидат за подпомагане или негови членове са създали изкуствено условията, необходими за получаване на това предимство, в противоречие с целите на европейското и националното законодателство в областта на селското стопанство.

Финансовата помощ не се предоставя на кандидати/ползватели на помощта, които не са независими предприятия по смисъла на чл. 4, ал. 2 от Закона за малките и средните предприятия (ЗМСП) и за които се установи, че са учредени или преобразувани с цел получаване на предимство в противоречие с целите на мярката, включително с цел получаване на финансова помощ в размер, надвишаващ посочените в тези указания максимални размери.

Не се предоставя финансова помощ за кандидати с проекти, включващи инвестиции за преработка на селскостопански продукти в неселскостопански продукти извън приложение № I от ДФЕС или памук за кандидати, които попадат в някоя от категориите, определени в чл. 1, параграфи 5 и 6 от Регламент (ЕС) № 702/2014 от 25 юни 2014 г. относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията (OB L 193, 1 юли 2014 г.), наричан по-нататък "Регламент (ЕС) № 702/2014 г.
12. Допустими партньори (ако е приложимо)
По мярка 19.2-4.2 „Инвестиции в преработка/маркетинг на селскостопански продукти“ от стратегията на „МИГ – Берковица и Годеч“ НЕ Е ДОПУСТИМО ПАРТНЬОРСТВО.
13. Дейности, допустими за финансиране

13.1 Допустими дейности

По настоящите Условия за кандидатстване по мярка 19.2-4.2 „Инвестиции в преработка/маркетинг на селскостопански продукти“ от Стратегията за ВОМР на „МИГ – Берковица и Годеч“ се предоставя безвъзмездна финансова помощ за кандидати, които инвестират в материални и нематериални активи, свързани с подобряване на цялостната дейност и конкурентоспособност на предприятието чрез следните допустими за подпомагане дейности:
1. внедряване на нови и/или модернизиране на наличните мощности и подобряване на използването им, и/или

2. внедряване на нови продукти, процеси и технологии, и/или

3. намаляване на себестойността на произвежданата продукция, и/или

4. постигане на съответствие с нововъведени стандарти на ЕС, и/или

5. подобряване на сътрудничеството с производителите на суровини, и/или

6. опазване на околната среда, включително намаляване на вредните емисии и отпадъци, и/или

7. подобряване на енергийната ефективност в предприятията, и/или

8. подобряване на безопасността и хигиенните условия на производство и труд, и/или

9. подобряване на качеството и безопасността на храните и тяхната проследяемост, и/или

10. подобряване на възможностите за производство на биологични храни чрез преработка на първични земеделски биологични продукти.

13.2 Условия за допустимост на дейностите
Подпомагане ще се предоставя за избрани първични производствени сектори свързани с преработката/маркетинг на продукти, описани в Приложение І на Договора за функциониране на Европейския съюз и памук.

Финансова помощ се предоставя за извършване на инвестиции в следните избрани производствени сектори, свързани с преработката/маркетинга на селскостопански продукти:

а) мляко и млечни продукти, включително яйца от птици, с изключение на производство, преработка и/или маркетинг на продукти, наподобяващи/заместващи мляко и млечни продукти; 

б) месо и месни продукти;

в) плодове и зеленчуци, включително гъби;

г) пчелен мед и пчелни продукти с изключение на производство, преработка и/или маркетинг на продукти, наподобяващи/заместващи пчелен мед и пчелни продукти;

д) зърнени, мелничарски и нишестени продукти с изключение на производство, преработка и/или маркетинг на хляб и тестени изделия;

е) растителни и животински масла и мазнини с изключение на производство, преработка и/или маркетинг на маслиново масло;

ж) технически и медицински култури, включително маслодайна роза, билки и памук, с изключение на производство, преработка и/или маркетинг на тютюн и тютюневи изделия, захар и сладкарски изделия;

з) готови храни за селскостопански животни (фуражи);

и) гроздова мъст, вино и оцет
й) производство на енергия чрез преработка на растителни и животински продукти с изключение на биомаса от рибни продукти.

Продуктите от допустимите за финансова помощ сектори, за чиято преработка и/или маркетинг се кандидатства, трябва да са описани в приложение № І по чл. 38 от ДФЕС, наричано по-нататък "приложение № І от ДФЕС", посочени в Приложение № 1 от настоящите условия за кандидатстване. 

Съответствието на проектите със секторите се определя въз основа на селскостопанските продукти, за чиято преработка и/или маркетинг се кандидатства, както и получените крайни продукти.

Финансова помощ се предоставя за извършване на инвестиции и за производство на енергия чрез преработка на първична и вторична биомаса от растителни и животински продукти при спазване на изискванията към проектите при инвестиции за производство на енергия от възобновяеми енергийни източници от раздел 13.3 „Изисквания към проектите“ и при условие, че енергията ще се използва за собствено потребление, свързано с дейностите, попадащи в някои от секторите изброени по-горе. 
13.2 Недопустими дейности

Финансова помощ не се предоставя за дейности:

1. включени в оперативните програми на кандидати – организации на производители на плодове и зеленчуци съгласно Наредба № 11 от 2007 г. за условията и реда за признаване на организации на производители на плодове и зеленчуци и на техните асоциации и за условията и реда за одобряване и изменение на одобрените оперативни програми (ДВ, бр. 42 от 2007 г.);

2. допустими за подпомагане по чл. 1 от Наредба № 2 от 2014 г. за условията и реда за предоставяне на финансова помощ по Националната програма за подпомагане на лозаро-винарския сектор за периода 2014 – 2018 г. (ДВ, бр. 34 от 2014 г.) за производството на лозаро-винарски продукти по приложение № 1 от Закона за виното и спиртните напитки;

3. свързани с производството и съхранението на маслиново масло и трапезни маслини;

4. подпомагани по чл. 6 от Регламент (ЕО) № 1952/2005 на Съвета от 23 ноември 2005 г. относно общата организация на пазара на хмел и за отмяна на регламенти (ЕИО) № 1696/71, (ЕИО) № 1037/72, (ЕИО) № 879/73 и (ЕИО) 1981/82 (OB L 314, 30 ноември 2005 г.);

5. свързани с преработка и/или маркетинг на риба и рибни продукти;

6. финансова помощ не се предоставя за проекти, включващи инвестиции, които не отговарят на Европейското и национално законодателство.

ВАЖНО!!!
Не се подпомагат като самостоятелен проект или дейност инвестиции включващи единствено маркетинг на продукт/продукти, с изключение на случаите, когато проектът е за пазар на производители и/или когато тези продукти са получени в резултат на преработка на селскостопански продукти, извършена от кандидата.
Проекти за колективни инвестиции по настоящата процедура чрез подбор са допустими за подпомагане единствено ако са представени от признати групи/ организации на производители.

В рамките на настоящата процедура чрез подбор не са допустими за подпомагане интегрирани проекти.
Не се подпомагат проекти за извършване на инвестиции за производство на енергия чрез преработка на първична и вторична биомаса от рибни продукти.
13.3 Изисквания към проектите
ОБЩИ ИЗИСКВАНИЯ

Финансова помощ се предоставя на проекти, които се осъществяват на територията на действие на „МИГ - Берковица и Годеч“.
Подпомагат се проекти, които са получили минимален брой от 30 точки по критериите за оценка, посочени в т. 22.
Проектите, представени от признати групи или организации на производители или такива, одобрени за финансова помощ по мярка 9 "Учредяване на групи и организации на производители" от ПРСР 2014 – 2020 г., трябва да са пряко свързани с основната земеделска дейност на всеки член и с основната за групата/организацията.

ВАЖНО!!!
Финансова помощ за преработка на продукти от приложение № І от ДФЕС в продукти извън приложение № І от ДФЕС или памук се предоставя в съответствие с изискванията на Регламент (ЕС) № 702/2014 г.

Кандидатите за финансова помощ, чиито инвестиции попадат в обхвата на Регламент (ЕС) № 702/2014 г., представят декларация за размера на получените държавни помощи по образец съгласно приложение № 7.

Финансова помощ не се предоставя за проекти, включващи инвестиции, които не отговарят на разпоредбите на Закона за опазване на околната среда, Закона за биологичното разнообразие или/и Закона за водите.
Финансова помощ не се предоставя за проекти, включващи инвестиции за преработка на селскостопански продукти в неселскостопански продукти извън приложение № I от ДФЕС или памук за проекти, които са подадени от кандидати големи предприятия.

Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз.
БИЗНЕС ПЛАН
За да подлежат на подпомагане по мярката, кандидатите представят бизнес план по образец съгласно Приложение № 6, който съдържа подробно описание на планираните инвестиции и дейности за 5-годишен период, а в случаите на инвестиции за извършване на строително-монтажни работи - за 10-годишен период.
Бизнес планът трябва да показва подобряване на дейността на земеделското стопанство или предприятието на кандидата или на земеделските стопанства на членовете на групите или организациите на производители чрез прилагане на планираните инвестиции и дейности и постигане на една или повече от целите на подмярката и в съответствие с принципите на добро финансово управление, публичност и прозрачност. 
Бизнес планът, трябва да доказва икономическата жизнеспособност на проекта и стопанството или предприятието чрез постигането на показателите.
Бизнес планът, представен от група/организация на производители, трябва да доказва подобряване на дейността на земеделските стопанства на членовете и основната дейност на групата/организацията чрез прилагане на планираните инвестиции и дейности и постигане на една или повече цели на подмярката, както и да показва, че инвестициите и дейностите са от полза на цялата група/организация на производители.
Планираният размер на произведената от кандидата продукция, описан в бизнес плана трябва да покрива най-малко 50% от капацитета на преработвателното предприятие за подпомаганата дейност по технологичен проект. Минималният размер на произведената продукция се изчислява средноаритметично за срока за мониторинг.
Кандидатът трябва да докаже наличието на най-малко 50% осигурена суровинна база по видове основни земеделски суровини, съгласно производствената програма за първата прогнозна година от изпълнение на бизнес плана. В случай на осигуряване на суровинна база от кланични пунктове суровината трябва да е придружена от доказателство за произход от регистрирани земеделски стопани.
Най-малко 30 на сто от общата суровинна база, определена в производствената програма за първа прогнозна година след въвеждане в експлоатация на инвестициите, включени в проекта, трябва да е от собствена продукция и/или от регистрирани земеделски стопани.
Кандидати с инвестиции за производство на гранулирани фуражи трябва да докажат осигурена реализация на 100 на сто от готовата продукция за целия период на изпълнение на бизнес плана.

ИЗИСКВАНИЯ КЪМ ПРОЕКТИТЕ ПРИ ИНВЕСТИЦИИ ЗА СТРОИТЕЛНО-МОНТАЖНИ РАБОТИ
Проектите се изпълняват върху имот - собственост на кандидата, като кандидата прилага към проекта документ за собственост на земя и/или друг вид недвижими имоти, обект на инвестицията.

В случаите, когато имотът не е собственост на кандидата към проектите се прилагат документи за:

1. учредено право на строеж върху имота, в случай на кандидатстване за разходи за строително-монтажни работи за изграждане на нов строеж, надстрояване и/или пристрояване на съществуващ строеж, за които се изисква разрешение за строеж съгласно Закона за устройство на територията (ЗУТ). Правото на строеж върху имота се учредява за срок не по-малко от 6 години.

2. документ за ползване на имота за срок не по-малко от 6 години, считано от датата на подаване на проектното предложение, в случай на кандидатстване за разходи за строително-монтажни работи за които не се изисква разрешение за строеж съгласно ЗУТ;
Към проектите, включващи разходи за строително-монтажни работи, се прилагат:
      а) заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, когато за предвидените строително-монтажни работи не се изисква одобрен инвестиционен проект съгласно Закона за устройство на територията; или
      б) одобрен инвестиционен проект, изработен във фаза "Технически проект" или "Работен проект (работни чертежи и детайли)" в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (обн., ДВ, бр. 51 от 2001 г.);
      в) подробни количествени сметки за предвидените строително-монтажни работи, заверени от правоспособно лице;

      г) разрешение за строеж, когато издаването му се изисква съгласно ЗУТ; или

      д) становище на главния архитект, че строежът не се нуждае от издаване на разрешение за строеж, когато издаването му не се изисква съгласно ЗУТ.
Проектите, които включват разходи за преместваеми обекти, се придружават с разрешение за поставяне, издадено в съответствие със ЗУТ. Разрешение за поставяне се изисква и в случаи на представени проектни предложения за мобилни преработвателни съоръжения за преработка на продукти от Приложение № I от ДФЕС в продукти извън Приложение № I към същия договор, от което да е видно, че съоръжението ще бъде разположено на територията на МИГ.
ИЗИСКВАНИЯ КЪМ ПРОЕКТИТЕ ПРИ ИНВЕСТИЦИИ В ДМА 
Проектите се изпълняват върху имот - собственост на кандидата, като кандидата прилага към проекта документ за собственост на земя и/или друг вид недвижими имоти, обект на инвестицията.

В случаите, когато имотът не е собственост на кандидата, към проектите се прилага документ за ползване на имота за срок не по-малко от 6 години, считано от датата на подаване на проектното предложение. Документът се изисква при инвестиции за закупуване и/или инсталиране на нови машини, оборудване и съоръжения, необходими за подобряване на производството и/или обновяване на сгради и/или помещения, за които не се изисква издаване на разрешение за строеж съгласно ЗУТ. 

За проектите, включващи само заявени за подпомагане разходи за закупуване и/или инсталиране на нови машини, оборудване и съоръжения, необходими за подобряване на производството, за които съгласно технологичен проект се изисква поставяне в затворени помещения, кандидатът предоставя документ за собственост или документ, доказващ правно основание за ползване за не по-малко от 6 години от датата на подаване на проектното предложение, на сградите или помещенията, където ще бъдат поставени или монтирани. 
Документ за собственост и/или ползване на имота не се изисква при кандидатстване за подпомагане за закупуване на специализирани транспортни средства и мобилни преработвателни съоръжения, които: 
а) не са трайно прикрепени към земята, сградите или помещенията; 
б) поради своето естество или предназначение не се използват в затворени помещения.
Към проектите се прилагат технологичен проект, схема и описание на технологичния процес и описание на годишния капацитет на преработвателното предприятие по видове продукция, заложени в производствената и търговска програма на бизнес плана.
Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията.
ИЗИСКВАНИЯ КЪМ ПРОЕКТИТЕ ПРИ ИНВЕСТИЦИИ ЗА ПРОИЗВОДСТВО НА ЕНЕРГИЯ ОТ ВЪЗОБНОВЯЕМИ ЕНЕРГИЙНИ ИЗТОЧНИЦИ ЗА СОБСТВЕНО ПОТРЕБЛЕНИЕ
Финансова помощ се предоставя за инвестиции за производство на енергия от възобновяеми енергийни източници. Към проектното предложение се прилага анализ, изготвен и съгласуван от правоспособно лице с компетентност в съответната област, който удостоверява изпълнението на следните условия:
1. Инвестиции за производство на енергия от възобновяеми енергийни източници, включително проекти с инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса, се подпомагат, ако са за собствено потребление и същите не надхвърлят необходимото количество енергия за покриване нуждите на предприятието. Капацитетът на инсталациите не трябва да надвишава мощност от 1 мегават.

2. При комбинирано топло- и електропроизводство капацитетът на инсталацията трябва да съответства на необходимата за дейностите на предприятието полезна топлоенергия.

3. При производство на електроенергия от биомаса инсталациите трябва да произвеждат най-малко 10 на сто топлинна енергия.

4. Проекти с инвестиции за производство на биогорива и течни горива от биомаса се подпомагат при условие, че отговарят на критериите за устойчивост, определени в чл. 37 – 40 от Закона за енергията от възобновяеми източници.

5. Използваните за производство на биоенергия, включително биогорива, суровини от зърнени и други богати на скорбяла култури, захарни и маслодайни култури и суровини, които се използват за фуражи, не трябва да надхвърлят 20 на сто от общия обем суровини, използвани за това производство. Условието не се прилага за отпадъчни продукти от култури, които не се използват за фуражи.

6. При производство на биоенергия кандидатът трябва да докаже наличието на суровинна база за периода на изпълнение на бизнес плана.

14. Категории разходи, допустими за финансиране
14.1 Общи условия за допустимост на разходите
При отпускане на безвъзмездна финансова помощ ще бъдат взети под внимание само “допустимите разходи”. Те се определят на база изискванията на глава 5, раздел I от ЗУСЕСИФ и ПМС № 189/28.07.2016 г. за приемане на национални правила за допустимост на разходите по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело и рибарство, разпоредбите на Регламент № 1303/2013, Регламент № 1305/2013, Регламент № 966/2012 и приложимото национално законодателство за финансовата рамка 2014 – 2020 г. 
Съгласно чл. 57, ал. 1 от ЗУСЕСИФ, за да бъдат допустими разходите трябва да отговарят едновременно на следните условия:
1. разходите са за дейности, съответстващи на критериите за подбор на операции и се извършват от допустими бенефициенти съгласно ПРСР 2014-2020 и Регламент № 1305/2013 г.;

2. разходите попадат в категории разходи включени в условията за кандидатстване и условията за изпълнение на одобрените проекти на МИГ – Берковица и Годеч.
3. разходите са за реално доставени продукти, извършени услуги и строителни дейности;

4. разходите са извършени законосъобразно съгласно приложимото право на Европейския съюз и българското законодателство;

5. разходите са отразени в счетоводната документация на бенефициента чрез отделни счетоводни аналитични сметки или в отделна счетоводна система;

6. за направените разходи е налична одитна следа съгласно минималните изисквания на чл. 25 от Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (ОВ, L 138/5 от 13 май 2014 г.) и са спазени изискванията за съхраняване на документите съгласно чл. 140 от Регламент (ЕС) № 1303/2013;

7. разходите са съобразени с приложимите правила за предоставяне на държавни помощи.
14.2 Финансови параметри на проектите

Размерът на общо допустимите разходите за един проект е определен в одобрената Стратегия за ВОМР на „МИГ - Берковица и Годеч“ и има следните параметри:

	Минимален размер на общо допустимите разходи по проект
	Максимален размер  на общо допустимите разходи по проект

	10 000 лева 
	200 000 лева


14.3 Допустими разходи

Съгласно стратегията за ВОМР на „МИГ – Берковица и Годеч“, допустими за финансова помощ са следните разходи:

1. изграждане, придобиване и модернизиране на сгради и други недвижими активи, свързани с производството и/или маркетинга, включително такива, използвани за опазване компонентите на околната среда;

2. закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на производствения процес по преработка и маркетинга, в т.ч. за:

   а) преработка, пакетиране, включително охлаждане, замразяване, сушене, съхраняване и др. на суровините или продукцията;

   б) производство на нови продукти, въвеждане на нови технологии и процеси; 

   в) опазване компонентите на околната среда;

   г) производство на енергия от възобновяеми енергийни източници за собствените нужди на предприятието, включително чрез преработка на растителна и животинска първична и вторична биомаса;

   д) подобряване на енергийната ефективност и за подобряване и контрол на качеството и безопасността на суровините и храните;

3. закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за производствени дейности; 

4. закупуване на сгради, помещения и други недвижими имоти, необходими за изпълнение на проекта, предназначени за производствени дейности;

5. закупуване, включително чрез финансов лизинг, на специализирани транспортни средства, включително хладилни такива, за превоз на суровините или готовата продукция, използвани и произвеждани от предприятието;

6. изграждане/модернизиране, включително оборудване на лаборатории, които са собственост на кандидата, разположени са на територията на предприятието и са пряко свързани с нуждите на производствения процес, включително чрез финансов лизинг;

7. материални инвестиции за постигане на съответствие с новоприети стандарти на Съюза съгласно приложение № 5, включително чрез финансов лизинг;

8. разходи за достигане на съответствие с международно признати стандарти за системи за управление, разходи за въвеждане на добри производствени практики, системи за управление на качеството и подготовка за сертификация в предприятията само когато тези разходи са част от общ проект на кандидата;

9. закупуване на софтуер, включително чрез финансов лизинг;

10. за ноу-хау, придобиване на патентни права и лицензи, за регистрация на търговски марки и процеси, необходими за изготвяне и изпълнение на проекта;

11. разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проекти, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 5 на сто от общия размер на допустимите разходи по проект, включени в т. 1 – 10
14.4 Допълнителни условия за допустимост
Дейностите и разходите по проекта са допустими, ако са извършени след подаване на проектното предложение, с изключение на разходите свързани с подготовка на проекта по т.11 от допустимите разходи. 
Общите разходи по т. 11 от Раздел 14.3 „Допустими разходи“ се считат за допустими, ако са извършени не по-рано от 1 януари 2014 г., независимо дали всички свързани с тях плащания са направени. Кандидатите, които се явяват възложители по Закона за обществените поръчки, при подаване на проектното предложение представят заверено от възложителя копие на всички документи от проведената съгласно изискванията на Закона за обществените поръчки процедура за избор на изпълнител/и за тези разходи.
Разходите за закупуване на земя, сгради и друга недвижима собственост са допустими за финансиране до размера на данъчната им оценка, валидна към датата на подаване на заявлението за подпомагане. В случай че към датата на придобиването данъчната оценка е с по-ниска стойност, допустими за финансиране са разходи до този размер.
Доколкото друго не е предвидено, разходите са допустими, ако са платени в срока за допустимост на разходите за съответния програмен период - направени и платени след  01 януари 2014 г 
Допустими за подпомагане са само основателни разходи, включени в проектното предложение.
Закупуването чрез финансов лизинг на активите е допустимо, при условие че бенефициентът на помощта стане собственик на съответния актив не по-късно от датата на подаване на заявката за междинно или окончателно плащане за същия актив.
ВАЖНО!!!

За всеки заявен за финансиране разход по т. 1 – 11 от Раздел 14.3 „Допустими разходи“, при подаване на проектното предложение, кандидатът представя най-малко три съпоставими независими оферти. 
Офертите трябва да: съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен ДДС. 
Кандидатът представя и решение за избор на доставчика/изпълнителя, запитване за оферта по образец съгласно Приложение № 8, а когато не е избрал най-ниската оферта – писмена обосновка за мотивите, обусловили избора му. 

Комисията за подбор на проектни предложения (КППП) преценява обосноваността на заявените разходи чрез съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, освен ако кандидатът е представил мотивирана обосновка за направения избор.
Обосноваността на заявените разходи се преценява чрез представяне на най-малко три съпоставими независими оферти, като оферентите трябва да отговарят на следните изисквания:

· Когато оферентите са местни лица, трябва да са вписани в търговския регистър, а оферентите – чуждестранни лица, следва да представят документ за правосубектност съгласно националното им законодателство. Изискването за вписване в търговския регистър не се прилага за Националната служба за съвети в земеделието и физически лица, предоставящи услуги по т. 11.
· Оферентите на строително-монтажни работи, местни и чуждестранни лица, трябва да бъдат вписани и в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. 
ВАЖНО!!!

ДФЗ прави окончателна проверка за допустимост и за съответствие на предложените за финансиране проектни предложения към съответната процедура за подбор с европейското право и националните правила, ПРСР 2014 - 2020 г. и със стратегията за ВОМР, с правилата за държавни помощи, включително извършва проверка за двойно финансиране, за основателност на предложените за финансиране разходи и други.

На интернет страницата на ДФЗ-РА: www.dfz.bg е наличен Списък с наименованията на активите, дейностите и услугите, за които са определени референтни разходи. Независимо от това кандидатът представя най-малко 3 съпоставими независими оферти за всеки заявен за финансиране разход, който е включен в списъка, като в Таблица за допустимите инвестиции описва кода на референтния разход. Комисията за подбор на проектни предложения (КППП) преценява обосноваността на заявените разходи чрез съпоставка между размера на разхода, посочен във всяка от представените оферти.

Държавен фонд „Земеделие“ - РА извършва съпоставка между размера на разхода, посочен във всяка от представените оферти, и размера на определения референтен разход, като одобрява за финансиране разхода до най-ниския му размер. Когато кандидатът е представил мотивирана обосновка за направения избор, съпоставката се извършва между размера на определения референтен разход и размера на предложения за финансиране разход, като РА одобрява за финансиране разхода до по-ниския му размер.
14.5 Недопустими разходи

Финансова помощ не се предоставя за:

1. лихви и комисионни, печалба на лизинговата компания, разходи по лихви за рефинансиране, оперативни и застрахователни разходи по лизинговия договор, в случаите на финансов лизинг;
2. изследвания за разработване на нови продукти, процеси и технологии;

3. търговия на дребно;

4. закупуване, на нови машини и оборудване, включително компютърен софтуер, за частта над пазарната им стойност;

5. сертификация по НАССР (Анализ на опасностите и контрол на критичните точки) и по други международно признати стандарти;

6. свързани с плащания в брой;
7. инвестиции в частта им, която надвишава определените референтни разходи;
8. за проектни предложения, за които са установени изкуствено създадени условия за получаване на помощта, с цел осъществяване на предимство в противоречие с целите на мярката.
9. за закупуването на незастроени и застроени земи на стойност над 10 на сто от общите допустими разходи за съответната операция;
10. за данък върху добавената стойност освен невъзстановимия;
11. за обикновена подмяна и поддръжка;
12.  за лизинг освен финансов лизинг, при който получателят на помощта става собственик на съответния актив не по-късно от датата на подаване на заявка за междинно или окончателно плащане за същия актив;
13.  за режийни разходи;
14. . за застраховки;
15.  за закупуване на оборудване втора употреба;
16.  извършени преди 1 януари 2014 г.;
17. за принос в натура;
18. за инвестиции в селското стопанство - закупуване на права за производство и плащане, закупуване на животни, закупуване на едногодишни растения и тяхното засаждане;
19.  за инвестиция, за която е установено, че ще оказва отрицателно въздействие върху околната среда;
20. 14. извършени преди подаването на заявлението за предоставяне на финансова помощ, независимо дали всички свързани плащания са извършени, с изключение на разходите за пред проектни проучвания, такси, възнаграждение на архитекти, инженери и консултантски услуги, извършени след 1 януари 2014 г.;
21. за строително-монтажни работи и за създаване на трайни насаждения, извършени преди посещение на място от МИГ;
22. заявени за финансиране, когато надвишават определените по реда на чл. 22, ал. 4 референтни разходи;
23. определени в мерките от ПРСР 2014 - 2020 г., извън посочените в т. 1 - 22.
15. Допустими целеви групи (ако е приложимо): 
НЕПРИЛОЖИМО
16. Приложим режим на минимални/държавни помощи (ако е приложимо):

Приложимият режим на минимални/държавни помощи по мярка 19.2-4.2 „Инвестиции в преработка/маркетинг на селскостопански продукти“ съгласно одобрената стратегия за ВОМР на МИГ – Берковица и Годеч се прилага в съответствие с разпоредбите на чл. 10, ал. 1 от Наредба 22/18.12.2015 г.
Инвестициите по мярка 19.2-4.2 „Инвестиции в преработка/маркетинг на селскостопански продукти“, обект на подкрепа, следва да са свързани с:

· преработка и/или маркетинг на продукти в обхвата на Приложение I към ДФЕС или на памук, с изключение на рибни продукти;

· развитие на нови продукти, процеси и технологии за продукти в обхвата на Приложение I към ДФЕС или на памук, с изключение на рибни продукти.

1. Финансово подпомагане за „Инвестиции, свързани с преработка на селскостопански продукти и търговията със селскостопански продукти“, за продуктите описани в приложение № І по чл. 38 от ДФЕС.

Финансовото подпомагане за дейностите по подмярката попада в обхвата на чл. 42 от ДФЕС, в който е определено, че поради спецификата на селскостопанския сектор правилата за конкуренцията се прилагат по отношение на производството и търговията със селскостопански продукти само доколкото това е решено от Европейския парламент и Съвета.

По отношение на подпомагането за развитие на селските райони основните принципи за приложимост на правилата за държавни помощи са изложени в чл. 81 и 82 от Регламент № 1305/2013. 

Съгласно чл. 81, параграф 2 от Регламент № 1305/2013 правилата за държавната помощ не се прилагат по отношение на плащанията, извършвани от държавите членки съгласно Регламент (ЕС) № 1305/2013 на Европейския парламент и на Съвета, нито по отношение на допълнителното национално финансиране, попадащо в обхвата на чл. 42 от ДФЕС.

Финансовото подпомагане за преработка на продукти, описани в приложение № I по чл. 38 от ДФЕС няма да представлява „държавна помощ“ по смисъла на чл. 107, параграф 1 от ДФЕС. 

2. Финансово подпомагане за „Инвестиции в преработка/ маркетинг на селскостопански продукти“ за предприятия за преработка на продукти от Приложение І в продукти извън Приложение І на ДФЕС.

Финансова помощ за преработка на продукти от Приложение І в продукти извън Приложение І на ДФЕС или памук се предоставя в съответствие с изискванията на Регламент (ЕС) № 702/2014.
Финансовото подпомагане за дейностите по подмярката не попада в обхвата на чл. 42 от ДФЕС, в който е определено, че поради спецификата на селскостопанския сектор правилата за конкуренцията се прилагат по отношение на производството и търговията със селскостопански продукти само доколкото това е решено от Европейския парламент и Съвета.

Съгласно чл. 44 от Регламент (ЕС) № 702/2014 помощта е определена като съвместима с вътрешния пазар по смисъла на чл. 107, параграф 3, буква „в“ от ДФЕС и е освободена от задължението за уведомяване по чл. 108, параграф 3 от него, тъй като изпълнява условията, определени в параграфи 2 – 10 от този член и в глава I от ДФЕС.

България, като държава-член е спазила изискването на чл. 9 параграф 1 от Регламент (ЕС) № 702/2014 и е получила идентификационен номер на помощта - SA 43542 (2015/XA). 

Кандидати, чиито инвестиции попадат в обхвата на точка 2, е необходимо да представят към проектното предложение декларация за размера на получените държавни помощи по образец, съгласно Приложение № 7 от настоящите указания. 

17. Хоризонтални политики 

Не се предоставя безвъзмездна финансова помощ по настоящите Условия за кандидатстване за проектни предложения, които не са в съответствие с политиката на ЕС за равенство между половете, недискриминация и устойчиво развитие.

18. Минимален и максимален срок за изпълнение на проекта

Одобреният проект се изпълнява в срок до:
· 24 (Двадесет и четири) месеца считано от датата на подписването на административния договор за предоставяне на финансова помощ с ДФЗ и МИГ;

· 36 (Тридесет и шест) месеца за проекти, включващи разходи за строително-монтажни работи, считано от датата на подписването на административния договор за предоставяне на финансова помощ с ДФЗ и МИГ или за кандидати, които са възложители по смисъла на Закона за обществените поръчки;

Крайният срок за изпълнение и отчитане на проекти по Стратегията за ВОМР на „МИГ – Берковица и Годеч“ е 30 юни 2023 г.
ВАЖНО!!!

Най-късно до края на изпълнението на проекта бенефициентите трябва да отговарят на всички задължителни стандарти, отнасящи се до подпомаганите дейности, в т. ч. опазването компонентите на околната среда, фитосанитарните изисквания, хуманното отношение към животните, ветеринарно-санитарните изисквания, безопасността на храните и фуражите, хигиената, безопасните условия на труд.
19. Ред за оценяване на концепциите за проектни предложения: 

НЕПРИЛОЖИМО
20. Критерии и методика за оценка на концепциите за проектни предложения:

НЕПРИЛОЖИМО
21. Ред за оценяване на проектните предложения: 

Подборът на проектни предложения, финансирани от ЕЗФРСР към стратегия за ВОМР на МИГ, се извършва по условията и реда на раздел I "Подбор на проекти към стратегия за ВОМР" от глава пета от ПМС № 161 на МС от 04.07.2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода „Водено от общностите местно развитие“  за периода 2014 – 2020 г. (обн., ДВ, бр. 52 от 8.07.2016 г., в сила от 8.07.2016 г., изм. и доп., бр. 32 от 21.04.2017 г., в сила от 21.04.2017 г, посл. изменение от 2018 г.) (ПМС № 161). 
Подадените проектни предложения по обявените приеми на проекти се оценяват при спазване на реда определен в Процедура за подбор на проектни предложения към стратегия за ВОМР на „МИГ – Берковица и Годеч“, публикувана на интернет страницата на Сдружението: www.mig-bg.org. 
Подборът и одобрението на заявленията/проектните предложения се извършва в срок до 30 работни дни от изтичане на крайния срок на приема.

Всички проектни предложения, подадени в срок, се оценяват в съответствие с критериите, описани в Условията за кандидатстване. Критериите не подлежат на изменение по време на провеждането на процедурата. 
Оценката на проектните предложения се извършва в системата ИСУН 2020 от Комисия за подбор на проектни предложения (КППП), назначена със заповед на Председателя на Управителния съвет на МИГ-Берковица и Годеч.

Оценката на проектните предложения включва: 

Етап 1: Оценка на административното съответствие и допустимостта 
Етап 2: Техническа и финансова оценка
21.1. Етап: Оценка на административно съответствие и допустимост

В процеса на оценка на административното съответствие и допустимостта на проектните предложения по процедурата, ще се извършват следните проверки:

а) проектното предложение отнася ли се за обявената процедура за подбор на проекти;  

б) формулярът за кандидатстване отговаря ли на всички изисквания и на одобрения образец в системата ИСУН 2020;

в) представени ли са всички документи, посочени в т. 24 „Списък на документите, които се подават на етап кандидатстване“ от настоящите Условия за кандидатстване, и попълнени ли са съгласно изискванията;

г) съответствие на кандидатите и проектните дейности с критериите за допустимост. 

Проверка за административно съответствие и допустимост на всички проектни предложения подадени в сроковете указани в поканата по настоящата процедура се извършва от най-малко две лица, членове на КППП, във основа на критериите съгласно Приложение № 9 „Контролен лист за административно съответствие и допустимост“.
Проверката за административно съответствие и допустимост (АСД) включва административни проверки включително за:

1. проверка за липса на двойно финансиране 

2. проверка за наличие на изкуствено създадени условия;

3. проверка за минимални помощи;

4. посещение/проверка на място за проекти, включващи разходи за строително-монтажни работи и за създаване на трайни насаждения (когато е приложимо).

Като част от проверката за административно съответствие и допустимост, най-малко две лица, членове на КППП извършват проверка на място за проектните предложения, включващи разходи за строително-монтажни работи.  
Проверката на място се извършва в присъствието на кандидата или на упълномощен негов представител. Целта на посещението на място е да установи фактическото съответствие с представените документи, като след приключване на посещението на място се съставя протокол (Приложение № 25) с резултатите от посещението. Протокола се представя за подпис на кандидата или на упълномощен негов представител, който има право да напише в него обяснения и възражения по направените констатации. Екземпляр от протокола се предоставя на кандидата или на упълномощен негов представител веднага след приключване на посещението на място. Като доказателство за извършената работа по посещението на място е и направения снимков материал, който е неразделна част от протокола.

В съответствие с разпоредбите на чл. 34, ал. 2 от ЗУСЕСИФ, когато при оценката за административно съответствие и допустимост се установи липса, непълнота или неточност на представените документи КППП уведомява писмено чрез ИСУН кандидата, който в срок от 7 дни от датата на уведомяването може да отстрани констатираните пропуски чрез представяне на изискуемите документи. Уведомлението съдържа и информация, че неотстраняването на нередовностите в срок може да доведе до прекратяване на последващото разглеждане на проекта. Отстраняването на нередовностите не може да води до подобряване на качеството на проектното предложение.
Всяка информация, предоставена извън официално изисканата от КППП, няма да бъде вземана под внимание. Кандидатът може да предоставя информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение.

Кореспонденцията с кандидата ще се извършва през системата ИСУН 2020 чрез профила на кандидата и асоциирания към него електронен адрес на потребителя. 

Ако кандидатът не представи в срок необходимите документи и/или информация, заявлението се отхвърля или финансовата помощ се намалява в съответствие с неотстранените неясноти и неточности, при условие че редукцията не води до нарушаване на целите на проекта.
Изпращането на уведомително писмо до кандидата спира разглеждането на заявлението до получаване на необходимите документи/информация в определения за това срок.

Проектни предложения, които не отговарят на критериите за административното съответствие и допустимост, не се допускат до по-нататъшно оценяване. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.

Кандидатът може по всяко време да оттегли изцяло или частично проектното предложение като подаде писмено искане до Председателя на УС на МИГ-Берковица и Годеч на хартиен носител. Това обстоятелство се отбелязва в ИСУН от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. 

Когато кандидатът е уведомен от КППП за случаи на несъответствия и/или нередовности в документите в проектното предложение или когато кандидатът е уведомен за намерението на комисията да извърши проверка/посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи КППП писмено уведомява кандидата за решението си по направеното искане за оттегляне.
Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от КППП брой точки по критериите за подбор, както и ако биха довели до определяне на по-голям размер на безвъзмездната финансова помощ.
При оттегляне изцяло на проектно предложение, МИГ прекратява образуваното административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по мярката.

Не се допуска поправяне на проектното предложение и представените от кандидата удостоверителни документи освен в случаите на очевидни грешки
. КППП може да признае очевидни грешки само, ако те могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидата е действал добросъвестно.
Поправката в проектното предложение се извършва от КППП до приключване на работата й.

На основание чл. 34, параграф 3, буква е) от Регламент (ЕС) № 1303/2013, Комисията може да извършва корекции в бюджета на проектно предложение, в случай че при оценката се установи:

а) наличие на недопустими дейности и/или разходи;

б) несъответствие между предвидените дейности и видовете заложени разходи;

в) дублиране на разходи;

г) неспазване на други условия за допустимост в настоящите условия за кандидатстване; 
д) несъответствие с правилата за държавните помощи;

е) неоснователност на разходите.

Корекциите се извършват след изискване на допълнителна пояснителна информация от кандидата и не могат да водят до:
а) увеличаване на размера на безвъзмездната финансова помощ, предвидени в подаденото проектно предложение;

б) невъзможност за изпълнение на целите на проекта или на проектните дейности;

в) подобряване на качеството на проектното предложение и нарушаване на принципите по чл. 29, ал. 1, т. 1 и 2 ЗУСЕСИФ.

В случай че кандидат е подал повече от един път едно и също проектно предложение в ИСУН, в рамките на една процедура, на оценка подлежи единствено последното подадено по време проектно предложение.
21.2.Етап: Техническа и финансова оценка, и класиране на проектните предложения
“Техническа и финансова оценка” е оценка по същество на проектните предложения, която се извършва в съответствие с критериите за оценка. 

Само проектните предложения, които са преминали успешно оценка на административното съответствие и допустимостта подлежат на оценка на етап: Техническа и финансова оценка. 

Техническата оценка се извършва въз основа на критериите и методологията за техническа оценка на проектните предложения по процедурата, подробно указани в Приложение № 10 Контролен лист за критерии и методика за техническа оценка към настоящите Указания за кандидатстване.

Членовете на КППП извършват оценка на заявленията независимо един от друг и попълват индивидуален контролен лист за техническа оценка по съответната мярка от СВОМР, съдържащ мотиви за поставената оценка. Всеки проект се оценява от най-малко от двама членове на комисията.

Когато при оценката се установят обстоятелства, които изискват допълнителна пояснителна информация, КППП уведомява писмено чрез ИСУН кандидата, който в срок от 7 дни от датата на уведомяването да представи информацията. Уведомлението съдържа и информация, че неотстраняването на нередовностите в срок може да доведе до прекратяване на последващо разглеждане на проекта.
Допълнителна пояснителна информация може да бъде предоставена само по искане на КППП, като информацията не следва да съдържа елементи, водещи до подобряване на първоначалното проектно предложение.

При непредставяне на изисканата допълнителна информация или разяснения в определения седем дневен срок, проектното предложение може да бъде отхвърлено само и единствено на това основание или съответно да получи по-малък брой точки. Разглеждането на документите през този срок спира.
Общата оценка за всеки проект се формира като средноаритметична от оценките на членовете на КППП. При разлика между двете оценки от повече от 20 на сто от максималната възможна оценка председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и по-близката до неговата от първите две оценки. Окончателната оценка се оформя от оценката на третия оценител само в случаите, когато тя е средноаритметично от оценките на другите двама. Когато проектното предложение е оценено от двама членове на комисията и едната оценка е по-ниска от минимално допустимата оценка за качество по процедурата, а другата оценка – по-голяма или равна на нея, председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и сходната с неговата по отношение на праговете от първите две оценки. 
За всяко заявление общата оценка се документира чрез попълването на Контролен лист, подписан от всеки член на КППП (Приложение № 10).

ВАЖНО!!!

В етапа на техническа и финансова оценка председателят на комисията осигурява единен подход при прилагане на критериите за подбор, посочени в Раздел 22 „Критерии и методика за оценка на проектни предложения“.

Класиране на проектните предложения

Въз основа на резултатите от етапа на техническата и финансова оценка (ТФО), Комисията за подбор на проектни предложения класира проектните предложения в низходящ ред съобразно получения брой точки. 

Когато сумата на исканата безвъзмездна финансова помощ от класираните проектни предложения надхвърля определения бюджет по поканата за прием, проектните предложения се одобряват до размера на бюджета, определен в поканата. 

При недостиг на средства за финансиране на всички одобрени проекти КППП изготвя списък с резервни проекти в низходящ ред на получените оценки, отговарящи на условията за финансиране. 
В случай на класирани проектни предложения получили еднакъв брой точки, за които е установен недостиг на средства и безвъзмездната финансова помощ надвишава определения бюджет в поканата, проектните предложения се вписват в списък с резервни проекти.

При недостиг на средства за финансиране на всички одобрени проекти КППП изготвя списък с резервни проекти в низходящ ред на получените оценки, отговарящи на условията за финансиране. 

Съгласно решение на Общото събрание на МИГ, обективирано в Протокол № 14 от 20.09.2019 г. в Условията за кандидатстване по мерки от Стратегията на МИГ – Берковица и Годеч, се разписват условия за финансиране на проекти с еднакъв брой точки, в случаите, когато липсва наличен финансов ресурс за финансиране, както следва:

При недостатъчен финансов ресурс за две или повече проектни предложения по мярката, които са оценени с равен брой точки, същите ще бъдат подложени на допълнително класиране при последователно прилагане на определени критерии, подробно описани в Раздел 22 Критерии и методика за оценка на проектните предложения.

В случаите, когато и след извършено допълнително класиране по предходния текст, се класират проектни предложения с еднакъв брой точки, за които е установен недостиг на средства и безвъзмездната финансова помощ надвишава определения бюджет в поканата, проектните предложения се вписват в списък с резервни проекти.

По отношение на получилите еднакъв брой точки проекти и за които е наличен бюджет, финансиране се получава, независимо от мястото, което заемат в класирането помежду си.

Работата на комисията приключва с оценителен доклад, който включва:

1. списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всеки от тях;

2. списък с резервните проектни предложения, подредени по реда на тяхното класиране, които успешно са преминали оценяването, но за които не достига финансиране;

3. списък на предложените за отхвърляне проектни предложения и основанието за отхвърлянето им.

21.3 Последващи процедури и уведомяване
Процедурата по оценка приключва с Оценителен доклад, изготвен в ИСУН 2020 по реда на ПМС № 161 от 2016 г. Оценителния доклад  се одобрява от Управителния съвет на МИГ в срок до 5 работни дни от приключването на работата на КППП.

В срок до 5 работни дни от одобрението на оценителния доклад, МИГ изпраща:

· доклада до ДФЗ чрез ИСУН.

· уведомително писмо на кандидатите, чиито проектни предложения не са одобрени или са одобрени частично.

Всеки кандидат, получил уведомително писмо от МИГ, че проектното му предложение не е одобрено или че е частично одобрено, има право да възрази пред ДФЗ в срок от 3 дни от дата на получаване на уведомлението. Писмото се изпраща до кандидата с обратна разписка или се получава лично от него в офиса на МИГ, което се удостоверява с подпис.
Ръководителят на ДФЗ се произнася по основателността на възражението в срок до 10 работни дни от неговото получаване, като:

1. връща проектното предложение за повторно извършване на процедурата по оценка;

2. потвърждава предварителното решение на МИГ.

ДФЗ (за проекти, финансирани от ЕЗФРСР) извършва проверка за спазване на процедурата за подбор на проекти от МИГ и може да извърши проверка на оценените проектни предложения за съответствие с изискванията за допустимост в срок един месец от получаването на оценителния доклад. Проверките завършват с доклад до ръководителя на ДФЗ. В двуседмичен срок от одобряването на доклада, ДФЗ взима решение за предоставяне на безвъзмездна финансова помощ по всяко проектно предложение. Кандидатите ще бъдат уведомени чрез ИСУН относно решението на ръководителя на ДФЗ във връзка с тяхното проектно предложение. 
След одобряване на оценителния доклад, ДФЗ поканва одобрените кандидати да представят доказателства, че отговарят на изискванията за бенефициент, посочени в настоящите условия за кандидатстване и ги информира какви допълнителни документи трябва да представят. ДФЗ подписва административен договор с бенефициента. МИГ – Берковица и Годеч, подписва административния договор като трета страна.

Административни договори за предоставяне на безвъзмездна финансова помощ се сключват с всички кандидати, които представят изискваните документи/доказателства в срок. 

С кандидатите, които не представят документи или не съответстват на изискванията, не се сключват административни договори и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответният брой кандидати от резервния списък (когато е приложимо), по поредността на класирането им до изчерпване на общия наличен бюджет по процедурата.

Ако кандидат по одобрен за финансиране проект откаже сключване на административен договор за безвъзмездна финансова помощ, се пристъпва към сключване на договор с кандидатите от резервния списък (когато е приложимо) по поредността на класирането им, до изчерпване на наличния бюджет по процедурата.

22. Критерии и методика за оценка на проектните предложения
	Постъпилите проектни предложения се оценяват в съответствие със следните критерии за подбор от одобрената СВОМР:

	Критерии за ОЦЕНКА
	Точки

	Проектът въвежда иновация по смисъла на ЛИДЕР
	20

	Проектът включва преработка на произвеждани в района земеделски продукти
	20

	Проектът включва преработка на суровини от чувствителните сектори (животновъдство, зеленчукови, овощни, влакнодайни, медицински и ароматни култури)
	10

	Проектът предвижда инвестиции за привеждане на предприятието в съответствие със стандарти на Общността 
	10

	Проектът допринася за утвърждаване на местна търговската марка 
	10

	Проектът допринася за създаване на поне 2 нови работни места
	10

	Проектът е за инвестиции за производство на био-енергия и за подобряване на енергийната ефективност 
	10

	Проектът е за инвестиции насочени директно за опазване на околната среда
	10


Подпомагат се проектни предложения, получили не по-малко от 30 точки по критериите за оценка. 
ВАЖНО!!! 

При недостатъчен финансов ресурс за две или повече проектни предложения по мярката, които са оценени с равен брой точки, същите ще бъдат подложени на допълнително класиране при последователно прилагане на следните критерии:
	№ 
	ПРИОРИТИЗИРАНЕ НА КРИТЕРИИ ПО МЯРКА 19.2-4.2

	1
	„Проектът включва преработка на суровини от чувствителните сектори (животновъдство, зеленчукови, овощни, влакнодайни, медицински и ароматни култури)“, като предимство получават проектните предложения получили точки по този критерий.

	2
	„Проектът е за инвестиции насочени директно за опазване на околната среда”, като предимство получават проектните предложения получили точки по този критерий.

	3.
	„Проектът включва преработка на произвеждани в района земеделски продукти”, като предимство получават проектните предложения получили точки по този критерий.

	4.
	„Проектът допринася за създаване на поне 2 нови работни места”, като предимство получават проектните предложения получили точки по този критерий. В случай на равно класиране по този приоритет, предимство се дава на  проектното предложение на кандидата, предложил откриването на повече работни места.


Критерии и методика за техническа оценка са описани подробно в Приложение № 10 „Контролен лист за критерии и методика за техническа оценка“.
23. Начин на подаване на проектните предложения/концепциите за проектни предложения
Проектно предложение от кандидат към стратегия за ВОМР се подава в срока, определен в поканата по процедурата за прием на проектни предложения в ИСУН, съгласно условията и реда на Наредбата за определяне на условията, реда и механизма за функциониране на информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с Постановление № 243 на Министерския съвет от 2016 г.
Условията за кандидатстване могат да бъдат изменяни при условията на чл. 26, ал. 7 от ЗУСЕСИФ.

При условията на чл. 26, ал. 8 от ЗУСЕСИФ, кандидат в процедурата може да иска разяснения по документите и условията за предоставяне на финансова помощ в срок до три седмици преди изтичането на срока за кандидатстване на следния електронен адрес: proektmig@abv.bg. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. 
Разясненията се публикуват на електронната страница на МИГ-Берковица и Годеч и на страницата на ИСУН в срок до две седмици преди изтичането на срока за кандидатстване.

Кандидатстването се извършва единствено чрез електронно подадено проектно предложение в ИСУН. Интернет адресът на модула за електронно кандидатстване е: http://eumis2020.government.bg/, където е налично ръководство за работа със системата.
С квалифициран електронен подпис, наричан по-нататък „КЕП“, кандидатът подписва единствено електронния формуляр, което удостоверява достоверността на всички приложени документи. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.   

В раздел „Допълнителни полета“ на формуляра е необходимо да се въведат следните данни, който са със задължителен характер за кандидатите: 
1.Наименование на проектното предложение; 

2.Данни за кандидата: ЕИК, банкова сметка, правно-организационна форма на лицето, пол на собственика/управителя, възраст на собственика/управителя, брой на работните места, които ще бъдат осигурени чрез осъществяването на проекта, сектор на основната дейност по Класификацията на икономическите дейности (КИД) на юридическото лице; 

3. Документ за самоличност (№, дата на издаване, валидност); 

4. Данни за представляващия юридическо лице, вкл. ЕГН, ЛНЧ ( личен номер на чужденец) за представляващия (когато е приложимо); 

5. Седалище (когато е приложимо) 

6. Адрес по местоживеене; 

7. Адрес за кореспонденция; 

8. УРН (в случай, че е издадено такова).

9. Място на извършване на инвестицията (област, община, УПИ, имот, парцел, отдел, подотдел и др.); 

10.Стойност на разходите, за които се кандидатства; 

11. Стойност на субсидията, за която се кандидатства; 

12. Стойност на разходите и субсидията на междинното плащане, в случай че се кандидатства за такова; 

13.Сектор на дейността, за която се кандидатства по КИД; 

14. Код на референтен разход, за който се кандидатства 

15. Декларативна част; 
16. Хоризонтални политики. 
В раздел „Допълнителни полета“ на формуляра, кандидатът може да предостави по своя преценка допълнителни данни и информация, които счита за важни във връзка с оценката на проектното предложение. Освен това предоставя и информация за хоризонталните политики и как те ще бъдат спазени от бенефициентите.

В последния раздел на формуляра се прикачат всички придружаващи документи, описани в т. 24 на настоящите Условия за кандидатстване. Прикачените документи представляват сканирани копия на оригинали във формат .pdf, .jpg или попълнени образци в съответния формат  .xlsx, .xls, .jpg, .jpeg, .pdf, .zip, .rar, .7z. Оригиналите на документите се съхраняват от кандидата/ бенефициента и се представят при поискване.
Всички документи се представят на български език. Документ, чийто оригинал е на чужд език, се представя и в превод на български език. 

Документите, приложени към формуляра за кандидатстване, както и тези, представени от кандидатите/ бенефициентите в резултат на допълнително искане, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.

Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка.

Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.

За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите от изпращането на съответната кореспонденция и уведомление от КППП в ИСУН. В тази връзка е важно кандидатите да разполагат винаги с достъп до имейл адреса, към който е асоцииран профила в ИСУН 2020.

От кандидатите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на РА по служебен път.

Не се изисква представяне на документи, които вече са предоставени и срокът им на валидност не е изтекъл.

Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на КППП.
24. Списък на документите, които се подават на етап кандидатстване:

Към проектното предложение се прилагат следните придружаващи документи:

І. ОБЩИ ДОКУМЕНТИ
1. Заявени точки за оценка на проектното предложение по критериите за оценка  (по образец, Приложение № 2), подписан и сканиран от кандидата, както и във формат  .doc, .docx, .pdf, .jpg;
2. Таблица за допустими инвестиции (по образец, Приложение № 12) във формат .pdf, .jpg, подписан и сканиран от кандидата, както и във формат  .xls или .xlsx;
3. Нотариално заверено изрично пълномощно, в случай че документите не се подават лично от кандидата. Представя се във формат .pdf  или .jpg;

4. Решение на компетентния орган на юридическото лице за кандидатстване по реда на настоящите условия.. Представя се във формат .pdf  или .jpg;
5. Декларация и таблица за изчисление на минималния стандартен производствен обем на стопанството за текущата и или предходната стопанска година (по образец, Приложение № 3) с подпис/и, печат и сканирана във формат .xlsx, .xls, .jpg, .jpeg, .pdf, .zip, .rar, .7z. (не се представя от признати групи производители и признати организации на производители на земеделски продукти и юридически лица, които не са земеделски стопани);
6. Удостоверение за признаване на групата/организацията на производители (в случаите на кандидати признати групи/организации на производители) - Документите се представят с във формат .pdf  или .jpg;
7. Регистрационна карта, издадена по реда на наредбата по § 4 ЗПЗП , и анкетни формуляри към нея, като към анкетните формуляри се прилага опис, заверен от официален ветеринарен лекар не по-рано от 4 месеца преди датата на подаване на заявлението за подпомагане, когато в изчисляването на стандартния производствен обем участват животни. Документите се представят се във формат .pdf или .jpg (не се представя от юридически лица, които не са земеделски стопани, а за признати групи/организации на производители се изискват на всички членове, в случай че преработват собствена суровина);
8. Документ за собственост или ползване на земята или заповеди по чл. 37в, ал. 4, 10 и 12 ЗСПЗЗ, която участва при изчисляването на минималния стандартен производствен обем. В случай, че кандидата има регистрирана обработваема земя в ИСАК за текущата към датата на кандидатстване стопанска година, прилага справка-извлечение от регистрация в ИСАК. Представя се във формат .pdf, .jpg, .zip, .rar, .7z; 
9. Справка декларация за обработваната земя/отглежданите животни от членовете на групата/организацията на производители, с които участват в групата/организацията - само за кандидати групи/организации на производителите (по образец. Представя се във формат .pdf, .jpg, .doc, .docx; 
10. Декларация за липса на основания за отстраняване по Заповед РД№09-365/ 27.04.2020 г. на Ръководителя на УО на ПРСР 2014-2020 – (по образец, Приложение № 4) с подпис/и, печат и сканирана във формат .pdf, .zip, .rar,.7z. Попълва се от собственик, представляващ по закон или пълномощие или управител на юридическо лице, всеки от съдружниците в търговско дружество, всеки член от настоятелството на читалище или всеки член на управителния съвет на юридическо лице с нестопанска цел;

11. Декларация по чл. 3 и чл. 4 от ЗМСП и справка за обобщените параметри на предприятието, което подава декларaцията. Приложение № 15, от представляващия/те кандидата с подпис/и, печат и сканирана във формат .pdf, .jpg. Документът не се представя от кандидати, които са големи предприятия;

12. Декларация съгласие и информираност за обработване на лични данни. (образец, приложение № 18) с подпис/и, печат и сканирана във формат  
.jpg, .jpeg, .pdf, .zip, .rar, .7z, .doc, .docs; 
13.  Декларация за нередности (образец, приложение № 19) с подпис/и, печат и сканирана във формат .pdf  или .jpg, от представляващия/те кандидата;
14. Бизнес план за 5-годишен период, а в случаите на инвестиции за извършване на строително-монтажни работи - за 10-годишен период (по образец, Приложение № 6), утвърден от изпълнителния директор на Държавен фонд "Земеделие"; с подпис/и, печат на всяка страница и сканиран във формат .xls, .xlsx, .pdf, .jpg, .doc, .docx; 
15. Отчет за приходи и разходи за предходната финансова година и последен приключен междинен период във формат .pdf или .jpg (представя се, в случай че отчетът не е публикуван в Търговския регистър) ; 
16. Справка за дълготрайните активи или инвентарна книга към датата на подаване на проектното предложение - в случай на разходи, които представляват дълготрайни материални активи съгласно Закона за счетоводството. Представя се във формат pdf, .jpg, .xls, .xlsx; 
17. Справка за дълготрайните активи - приложение към счетоводния баланс за предходната финансова година и/или за последния отчетен период (за юридически лица и еднолични търговци). Представя се във формат  .jpg, .jpeg, .pdf, .zip, .rar, .7z;
18. Удостоверение за наличие или липса на задължения по смисъла на чл. 162, ал.2, т.1 от ДОПК от Национална агенция по приходите и Удостоверение за липса на задължения към общината. Представя се във формат .jpg, .jpeg, .pdf, .zip, .rar, .7z;
19. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД)Представя се във формат .pdf или .jpg (Към датата на кандидатстване може да се представи входящ номер на искане за издаване от съответния орган само в случаите когато проектното предложение не включва строително-монтажни работи);
20. Документ за собственост на земя и/или друг вид недвижим имот, или документ за ползване върху имота, или документ за учредено право на строеж върху имота (представя се в случаите, когато проектът ще се изпълнява върху имот – собственост на кандидата). Представя се във формат .pdf, .jpg, .zip, .rar, .7z; 

21. Технологичен/технически проект ведно със схема и описание на технологичния процес, изготвен и заверен от правоспособно лице. Представя се във формат .jpg, .jpeg, .pdf, .zip, .rar, .7z;
22. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в лева с посочен ДДС ведно с отправени от кандидата запитвания за оферти по образец съгласно Приложение № 8 (не се отнася при кандидатстване за разходи за закупуване на земя, сгради и друга недвижима собственост, както и за нормативно регламентирани такси). Представя се във формат .pdf,.jpg,.rar,.7z,.zip,.xls,.xlsx,.p7s,.p7m. В случаите на инвестиции за строително-монтажни работи към офертата се прилагат и количествено-стойностни сметки във формат .pdf  или .jpg и във формат .xls или .xlsx или електронно подписани с КЕП;

23. Документи за проведен избор на изпълнител по Закона за обществените поръчки за кандидати, които са възложители по Закона за обществените поръчки - важи в случай, че проектът включва разходи  по т. 11 от раздел 14.3 от условията за кандидатстване, извършени преди подаване на проектното предложение от кандидат, който се явява възложител по ЗОП. Представя се във формат . pdf,.jpg,.rar,.7z,.zip,.xls,.xlsx,.p7s,.p7m;
24. Предварителни или окончателни договори за услуги и доставки – обект на инвестицията, (включително с посочени марка, модел, цена в левове или евро с посочен ДДС и срок за изпълнение (важи в случаите, когато кандидатът не се явява възложител по Закона за обществените поръчки и не планира да провежда процедура за избор на изпълнител по реда на ПМС № 160). Представя се във формат „. pdf,.jpg,.rar,.7z,.zip,.xls,.xlsx;
25. Договор за финансов лизинг с приложен към него погасителен план за изплащане на лизинговите вноски, в случай че проектът включва разходи за закупуване на активи чрез финансов лизинг. Представя се във формат .pdf или .jpg;
26. Решение на кандидата за избор на доставчик/изпълнител (важи в случаите, когато кандидатът не се явява възложител по Закона за обществените поръчки и не планира да провежда процедура за избор на изпълнител по реда на ПМС № 160), а когато избраната оферта не е с най-ниска цена – и писмена обосновка за мотивите, обусловили избора. Представя се във формат .pdf или .jpg;
27. Фактури, придружени с платежни нареждания за извършени разходи преди подаване на проектното предложение – важи в случаите на разходи, свързани с проекта. Представя се във формат .pdf  или .jpg;
28. Декларация за държавни помощи, Приложение № 7  (важи за кандидати с проекти за преработка на продукти от приложение № І от Договора в продукти извън приложение № І от Договора или памук). Представя се във формат .doc .docx, .pdf, .jpg; 
29. Свидетелство за съдимост от представляващия/ представляващите кандидата, издадено не по-късно от 6 месеца преди представянето му. Представя се във формат .pdf или .jpg;
30. Формуляр за мониторинг по подмярка 19.2 – Приложение № 17. Представя се във формат .xlsx, .xls, .jpg, .jpeg, .pdf, .zip, .rar, .7z;
31. Декларация за свързаност съгласно Заповед № РД 09-647/03.07.2019 г. на РУО на ПРСР - (по образец, Приложение № 27). Представя се във формат .jpg, .jpeg, .pdf, .zip, .rar, .7z;
32. Предварителни или окончателни договори с описани вид, количества и цени на готовата продукция като доказателство, че е осигурена реализацията на най-малко 50 % от продуктите на преработвателното предприятие съгласно производствената му програма за първата прогнозна година от бизнес плана след изплащане на финансовата помощ. В случаите на производство на гранулиран фураж договорите следва да доказват осигурена реализация на 100 % от произведения гранулиран фураж съгласно предвижданията на производствената програма за целия период на изпълнение на бизнес плана. Представя се във формат .pdf или .jpg; 
33. Предварителни договори с описани количества и цени на биологични суровини (важи в случаите, когато не се предвижда използване на биомаса, получена в резултат на земеделската или преработвателната дейност на кандидата) и/или декларация по образец от кандидата с описани вид и количества на суровините (важи в случаите, когато се предвижда използване на биомаса, получена в резултат на земеделската или преработвателната дейност на кандидата) като доказателство, че са осигурени 100 на сто от необходимите суровини за производството на биоенергия за собствени нужди на преработвателното предприятие за целия период на изпълнение на бизнес плана (важи в случаите на проекти, включващи инвестиции по т. 3 от Раздел 13.1 „Допустими дейности“). Представя се във формат .pdf или .jpg;
34. Предварителни или окончателни договори с описани вид, количества и цени на основните суровини и/или декларация по образец от кандидата (важи в случаите, когато не се предвижда преработка на собствена земеделска продукция) и/или декларация по образец (Приложение № 13) от кандидата с описани вид и количества на основните суровини (важи в случаите, когато се предвижда преработка на собствена земеделска продукция) като доказателство, че са осигурени най-малко 50 % от суровините за преработвателното предприятие съгласно производствената му програма за първата прогнозна година от бизнес плана след изплащане на финансовата помощ, от които най-малко 30 на сто от общата суровинна база, определена в производствената програма за първата прогнозна година след въвеждане в експлоатация на инвестициите, включени в проекта, трябва да е от собствена продукция и/или от регистрирани земеделски стопани по реда на Наредба № 3 от 1999 г. (представя се и в случаите, когато суровините се закупуват от кланични пунктове). Представя се във формат .pdf или .jpg;
ІІ. ПРИДРУЖАВАЩИ ДОКУМЕНТИ ЗА ИНВЕСТИЦИИ В СТРОИТЕЛНО-МОНТАЖНИ РАБОТИ: СТРОИТЕЛСТВО, РЕКОНСТРУКЦИЯ, РЕМОНТ, РЕХАБИЛИТАЦИЯ
35. Документ за ползване на сградата/помещението. Представя се във формат .pdf или .jpg (важи в случаите на проекти, включващи разходи за ДМА и/или строително-монтажни работи за които не се изисква одобрен инвестиционен проект съгласно ЗУТ);
36. Заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява (важи в случаите на проекти, включващи разходи за строително-монтажни работи, и когато за предвидените строително-монтажни работи не се изисква одобрен инвестиционен проект съгласно ЗУТ). Представя се във формат .pdf, .jpg, .rar, .7z, .zip;
37. Одобрен инвестиционен проект, изработен във фаза "Технически проект" или "Работен проект", или заснемане, или архитектурен план на обекта/съоръжението, който ще се изгражда, ремонтира или обновява (важи в случай, че проектът включва разходи за строително-монтажни работи и за тяхното извършване се изисква одобрен инвестиционен проект съгласно ЗУТ). Представя се във формат .jpg, .jpeg, .pdf, .zip, .rar, .7z;
38. Подробни количествени сметки, заверени от правоспособно лице (важи в случай, че проектът включва разходи за строително-монтажни работи). Представя се във формат .pdf, .jpg, .xlsx, .xls, .rar, .7z, .zip;
39. Разрешение за строеж (важи в случай, че проектът включва разходи за строително-монтажни работи и за тяхното извършване се изисква издаване на разрешение за строеж съгласно ЗУТ). Представя се във формат .pdf или .jpg;
40. Становище на главния архитект, че строежът не се нуждае от издаване на разрешение за строеж (важи в случай, че проектът включва разходи за строително-монтажни работи и за тях не се изисква издаване на разрешение за строеж съгласно ЗУТ). Представя се във формат .pdf или .jpg;
41. Разрешение за поставяне, издадено в съответствие със ЗУТ (важи в случай, че проектът включва разходи за преместваеми обекти или мобилни преработвателни съоръжения). Представя се във формат .jpg, .pdf;
ІІІ. ДРУГИ СПЕЦИФИЧНИ ПРИДРУЖАВАЩИ ДОКУМЕНТИ.

42. Удостоверение за ползван патент и/или удостоверение за полезен модел или внедряване на инвестиции, изпълнени по чл. 35 от Регламент 1305/2013, издадено в рамките на четири години преди датата на подаване на проектното предложение. Представя се във формат .pdf или .jpg;
43. Становище на БАБХ, от което да е видно кои от предвидените инвестиции в проекта са насочени към постигане на стандартите на ЕС съгласно приложение № 5. Представя се във формат .pdf или .jpg.
44. Отчет за заетите лица, средствата за работна заплата и други разходи за труд за предходната спрямо кандидатстването календарна година, заверена от кандидата и НСИ. В случай на новосъздадени предприятия се подава Ведомост за заплати за месеците в периода от вписването в Търговския регистър до деня преди подаване на проектното предложение. Представя се във формат .pdf или .jpg;
45. Решения, становища, разрешителни, писма издадени по реда на Закона за опазване на околната среда, Закона за биологичното разнообразие и/или Закона за водите (когато е приложимо). Документът се изисква в случаите, при които кандидатът е отбелязал приоритет в т. 8 „Проектът е за инвестиции за насочени директно за опазване на околната среда“ от критерии за оценка. Представя се във формат .jpg, .jpeg, .pdf, .zip, .rar, .7z;
46. Декларация за двойно финансиране - Приложение № 21, от представляващия/те кандидата с подпис/и, печат и сканирана във формат .jpg, .jpeg, .pdf, .zip, .rar, .7z;
47. Удостоверение за данъчна оценка, издадено в рамките на месеца, предхождащ датата на подаване на проектното предложение (важи в случай, че проектът включва разходи за закупуване на земя, сгради и/или друга недвижима собственост). Представя се във формат .pdf или .jpg;
48. Лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство. Представя се във формат .pdf или .jpg; 

49. Анализ, изготвен и съгласуван от правоспособно лице с компетентност в съответната област (важи в случаите на инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса). Представя се във формат .jpg, .jpeg, .pdf, .zip, .rar, .7z. ;
ВАЖНО:

В случаите, в които даден документ, описан в раздел 24 от условията за кандидатстване, не е приложим, кандидатът прикачва декларация по образец на Държавен фонд „Земеделие“ удостоверяваща това обстоятелство – във формат „pdf“ или „jpg“.
Съществени грешки и/или несъответствия при попълването на Основната информация за проектното предложение и/или Таблицата за допустимите разходи, включително в структурата на формуляра може да доведе до отхвърляне на проектното предложение. Проекти, в които не са попълнени отделни Раздели на Основната информация за проектното предложение или не са използвани стандартните образци, ще бъдат отхвърляни. 
24.1. Списък с документи, доказващи съответствие с критериите за оценка на проекти:

	1. Съответствие с критерии за оценка № 1. Удостоверение за ползван патент и/или удостоверение за полезен модел или внедряване на инвестиции, изпълнени по чл. 35 от Регламент 1305/2013, издадено в рамките на четири години преди датата на подаване на проектното предложение (когато е приложимо) Представя се във формат „pdf“ или „jpg”.
2. Съответствие с критерии за оценка № 2. Предварителни или окончателни договори с описани вид, количества и цени на основните суровини и/или декларация по образец (Приложение № 13) от кандидата с описани вид и количества на основните суровини като доказателство, че са осигурени най-малко 50 % от суровините за преработвателното предприятие съгласно производствената му програма за първата прогнозна година от бизнес плана след изплащане на финансовата помощ, от които най-малко 30 на сто от общата суровинна база, трябва да е от собствена продукция и/или от регистрирани и осъществяващи дейност на територията на МИГ-Берковица и Годеч земеделски стопани (по реда на Наредба № 3 от 1999 г.) (представя се и в случаите, когато суровините се закупуват от кланични пунктове). Представя се във формат „pdf“ или „jpg“.
3. Съответствие с критерии за оценка № 3. Предварителни или окончателни договори с описани вид, количества и цени на основните суровини и/или декларация по образец (Приложение № 13) от кандидата с описани вид и количества на основните суровини като доказателство, че са осигурени най-малко 50 % от суровините за преработвателното предприятие съгласно производствената му програма за първата прогнозна година от бизнес плана след изплащане на финансовата помощ, от които най-малко 30 на сто от общата суровинна база, трябва да е са от чувствителните сектори (животновъдство, зеленчукови, овощни, влакнодайни, медицински и ароматни култури). Представя се във формат „pdf“ или „jpg“.
4. Съответствие с критерии за оценка № 4. Становище на БАБХ, от което да е видно кои от предвидените инвестиции в проекта са насочени към постигане на стандартите на Общността. Представя се във формат „pdf“ или „jpg”. 
5. Съответствие с критерии за оценка № 5. Свидетелство, издадено от патентно ведомство за регистрация на търговска марка. Представя се във формат „pdf“ или „jpg”.
6. Съответствие с критерии за оценка № 6. Отчет за заетите лица, средствата за работна заплата и други разходи за труд за последните три години спрямо датата на подаване на проектното предложение с изключение на случаите, когато предприятието няма завършена предходна финансова година. В случай на новосъздадени предприятия се подава Ведомост за заплати за месеците в периода от вписването в Търговския регистър до деня преди подаване на проектното предложение. Представя се във формат „pdf“ или „jpg”. 

7. Съответствие с критерии за оценка № 7. Доклад и Резюме за отразяване на резултатите от енергийно обследване на промишлената система съгласно НАРЕДБА № Е-РД-04-05 от 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания (Обн. ДВ. бр. 81 от 2016 г.) издадено от лица, които отговарят на изискванията на 59, ал. 1 от ЗЕЕ и са вписани в регистъра по чл. 60, ал. 1 от ЗЕЕ. Представя се във формат „pdf“ или „jpg”.
8. Съответствие с критерии за оценка № 8. 
Становище, издадено от правоспособно лице, от което да е видно кои от инвестициите в проекта са свързани с опазване компонентите на околната среда. Предоставя се при заявени точки по приоритет 8 от критерии за оценка. Представя се във формат „pdf“ или „jpg”
и/или

Документ, издаден от производителя, удостоверяващ съответствието с изискванията на Регламент (ЕС) 2015/1189 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на котли на твърдо гориво (OB L 193, 21 юли 2014 г.). Представя се, в случай че кандидатът заявява точки за инвестиции, водещи до намаляване на емисиите. Представя се във формат „pdf“ или „jpg”.
Съответствието с критериите за оценка ще бъде извършвано от КППП, въз основа на приложените към проекта общи и специфични документи, съгласно Приложение №10 „Критерии и методика за техническа оценка на проектни предложения по мярка 19.2-4.2 „Инвестиции в преработка/маркетинг на селскостопански продукти“ към СВОМР на МИГ-Берковица и Годеч“.


25. Краен срок за подаване на проектните предложения:

Проектните предложения за предоставяне на финансова помощ се подават в срока, определен в съответната покана.

В рамките на настоящата процедура за прием на проектни предложения по мярка 19.2-4.2 „Инвестиции в преработка/маркетинг на селскостопански продукти“ от СВОМР на „МИГ – Берковица и Годеч“, кандидатите могат да подадат само едно проектно предложение. В случай че един и същи кандидат е подал повече от едно проектно предложение, КППП разглежда само последното постъпило проектно предложение, а предходните се считат за оттеглени.

Проектните предложения по процедурата могат да бъдат подадени в  периода на прием: с начало 04.03.2021 г. и краен срок за подаване на проектни предложения: 17:00 часа на 26.04.2021 г.
Всяко проектно предложение, подадено след крайния срок, ще бъде отхвърлено и няма да бъде разглеждано от КППП.

26. Адрес за подаване на проектните предложения:

Проектните предложения по настоящата процедура се подават по изцяло електронен път чрез ИСУН 2020  на следния интернет адрес: https://eumis2020.government.bg. 
27. Допълнителна информация:
Подробна информация, въпросите и разясненията ще бъдат публикувани в ИСУН при документите за кандидатстване по процедурата, както и на интернет страницата на МИГ – Берковица и Годеч: www.mig-bg.org 
МИГ – Берковица и Годеч си запазва правото да извършва промени в Условията за кандидатстване в съответствие с разпоредбите на чл. 26, ал.7 от ЗУСЕСИФ.

На интернет адрес proektmig@abv.bg могат да се задават въпроси и да се искат допълнителни разяснения, в срок до три седмици преди изтичането на срока за кандидатстване.  Писмени разяснения ще бъдат дадени в срок до две седмици преди изтичането на срока за кандидатстване.
С оглед осигуряване равнопоставено третиране на кандидатите, МИГ няма да дава разяснения, които съдържат становище относно качеството на конкретно проектно предложение. Разяснения се дават по отношение на условията за кандидатстване и са задължителни за всички кандидати. 

Цялата комуникация между кандидата и МИГ, свързана с кандидатстването и оценката на проектните предложения по процедурата, се осъществява чрез ИСУН.
28. Приложения към Условията за кандидатстване:

Приложение № 1 Списък по член 38 от Договора за функционирането на Европейския съюз и Работни операции по първична преработка на памук 
Приложение № 2 Допълнителна информация за проектното предложение

Приложение № 3 Декларация за изчисление на минималния стандартен производствен обем на стопанството през текущата стопанска година към датата на подаване на проектното предложение

Приложение № 4 Декларация_по Заповед РД 09-365 от 27.04.2020 г.
Приложение № 5 Новоприети стандарти на ЕС
Приложение № 6 Бизнес план - образец

Приложение № 7 Декларация за размера на получените държавни помощи
Приложение № 8 Образец на запитване за оферта

Приложение № 9 Контролен лист за административно съответствие и допустимост

Приложение № 10 Контролен лист за критерии и методика за техническа и финансова оценка

Приложение № 11 Суровини от растителен и животински произход и продукти от тях в чувствителни сектори.  

Приложение № 12 Таблица за допустими инвестиции 

Приложение № 13 Декларация за видовете и количества суровини (Декларацията се попълва в случаите, когато се предвижда преработка на собствена земеделска продукция и/или използване на биомаса, получена в резултат на земеделската или преработвателната дейност на кандидата). Декларацията се представя от предприятието-кандидат и/или от членовете на групата/организацията на производители.
Приложение № 14 Справка – декларация за обработваната земя/отглежданите животни от членовете на групата/организацията на производители, с които участват в групата/организацията
Приложение № 15 Декларация в оригинал по чл. 4а, ал. 1 Закона за малките и средните предприятия по образец, утвърден от министъра на икономиката и енергетиката 

Приложение № 16 Таблица за изчисляване на СПО

Приложение № 17 Формуляр за мониторинг по подмярка 19.2  

Приложение № 18 Декларация по чл. 19 и 20 от Закона за защита на личните данни;

Приложение № 19 Декларация за нередности;

Приложение № 20 Списък с наименованията на активите, дейностите и услугите, за които са определени референтни разходи на ДФЗ 
Приложение № 21 Декларация за липса или наличие на двойно финансиране по проекта

Приложение № 22 Декларация НСИ

Приложение № 23 Декларация за неприложими документи
Приложение № 24 Инструкции за попълване на електронен формуляр за кандидатстване
Приложение № 25 Протокол от посещение на място
Приложение № 26 Списък на използваните съкращения и дефиниции
Приложение № 27 Декларация по Заповед 09-647 от 03.07.2019 г.[image: image6.png]



� "Очевидна грешка" е писмена грешка, грешка в пресмятането или други подобни очевидни неточности, която може да бъде непосредствено установена при техническа проверка на информацията, съдържаща се в документите.

